Dimetyldioxirán

Dimetyldioxirán alebo DMDO je dioxirán odvodený od acetónu, ktorý taktiež možno vnímať monomér peroxidu acetónu. Je to silné selektívne oxidačné činidlo, ktoré sa používa počas organickej syntézy. Existuje len ako zriedený roztok, typicky v acetóne, a preto nie sú jeho vlastnosti ako materiálu z veľkej časti známe.

 Syntéza 
DMDO sa nevyrába komerčne kvoli jeho chemickej nestabilite. DMDO možno vytvoriť ako zriedené roztoky (~0,1 M) pôsobením peroxysíranu draselného, , na acetón:

 300x300bod

Príprava DMDO je neefektívna (typický výťažok < 3 %) a týmto spôsobom vznikajú len zriedené roztoky. To však nie je problém, pretože jeho príprava využíva relatívne lacné suroviny – acetón, hydrogenuhličitan sodný a peroxysíran draselný. Studené roztoky DMDO (-10 až -20 °C) sú stabilné po dobu niekoľkých dní. Rozklad sa urýchľuje na svetle a v prítomnosti ťažkých kovov. Koncentráciu DMDO možno určiť okamžite pred jeho použitím.

Metyl(trifluórmetyl)dioxirán, , možno pripraviť podobným spôsobom z metyl(trifluórmetyl)ketónu. Ide o silnejší oxidant než DMDO.

 Použitie 
DMDO sa bežne používa na oxidáciu alkénov na epoxidy. Jednou z výhod použitia DMDO je to, že vedľajším produktom reakcie je acetón, relatívne neškodná a prchavá zlúčenina. Oxidácie pomocou DMDO sú celkom jemné a niekedy umožňujú oxidácie, ktoré nemožno dosiahnuť pomocou iných činidiel.

Napriek jeho vysokej reaktivite je DMDO selektívny pre alkény bohaté na elektróny. DMDO takisto oxiduje niekoľko funkčných skupín. DMDO oxiduje amíny na nitrozlúčeniny a sulfidy na sulfoxidy (stupeň oxidácie závisí na stechiometrickom pomere, inak dochádza k oxidácii na sulfóny). V mnohých prípadoch možno DMDO použiť aj na oxidáciu neaktivovaných C-OH väzieb:

 475x475bod

DMDO taktiež možno použiť na premenu nitrozlúčenín na karbonylové zlúčeniny (Nefova reakcia):

 200x200bod

 Referencie 

 Pozri aj 
 Difluórdioxirán
 Dioxirán
 Shiho epoxidácia

 Iné projekty 

 Zdroj 

Kategória:Dioxirány
Kategória:Oxidačné činidlá
Kategória:Organické peroxidy